Skooldrag-reëls | Hoërskool Zwartkop
Zwarries se voorkoms is ŉ saak van erns. Ons is daarop ingestel dat ons Zwarries ’n trotse beeld moet projekteer. ’n Kind se voorkoms is ’n verlengstuk van dissipline en trots in die ouerhuis. Net soos wat daar in ’n kind se persoonsmondering belê word om sekere karaktereienskappe te vestig, is voorkoms ook ’n opvoedingstaak. Hoe ’n mens lyk, is ook ’n voortsetting van jou karakter.
Na ’n skoolvakansie moet leerders se voorkoms op dag een van die nuwe kwartaal reeds 100% aan die voorkomsreëls voldoen. Indien dit nie die geval is nie, sal die betrokke leerders se ouers geskakel word om hul te kom haal om hul voorkoms volgens die skoolreëls te kry.
Zwarries is trots op hul skooluniform. Daarom trek ons die uniform graag aan en pronk daarmee as netjiese en trotse Zwarries. Die skooluniform is onder andere verpligtend by die onderstaande geleenthede:
Sportgeleenthede tuis en by ander skole
Kerkdienste van die skool
Op enige tydstip wat die skool besoek word gedurende eksamentyd, al skryf die leerder nie ’n vak nie
Graad 8 – 12 inligtingsaande
Per geleentheid soos met leerders gereël
Die Hoërskool Zwartkop skoolbaadjie is verpligtend as deel van die formele uniform. Leerders moet hul skoolbaadjies elke Maandag dra. Gr. 8 leerders mag hul skoolbaadjies eers na die inburgeringseremonie dra as hulle volwaardige Zwarries is. Geen leerder mag ŉ langmoutrui sonder ŉ skoolbaadjie aantrek nie. Slegs die voorgeskrewe skoolbaadjie mag gedra word. By skoolleweransiers beskikbaar. Slegs balkies van amptelike skoolaktiwiteite mag aan die lapel van die skoolbaadjie gedra word, bv. Leerderraad, Akademie, ens. Balkies mag slegs vir die jaar waarin die prestasie/s bereik is, gedra word.
By alle geleenthede waar leerders die skool verteenwoordig of as ’n groep funksies bywoon, word formele drag gedra: Die skoolbaadjie en das is verpligtend vir almal en dogters dra ŉ skoolromp en lang kouse en seuns ŉ langbroek. Geen juweliersware of reklamebandjies mag gedra word nie.
Die das mag saam met somersdrag gedra word en is wel verpligtend wanneer die skoolbaadjie gedra word. Dasse moet netjies geknoop wees en mag nie los hang nie. Die boonste knoop van die hemp moet vas wees. Die matrikulante het ŉ matriekdas wat heeljaar gedra word en is slegs by Maretha’s beskikbaar.
“Pull over”/ Oortrektrui
Die “pull over” is ŉ vervanging van die langmoutrui en mag saam met somers- en wintersdrag gedra word, met of sonder die skoolbaadjie. Die langmoutrui is uitgefaseer en word nie meer deur die verskaffers verkoop nie. Indien daar leerders is wat steeds ŉ langmoutrui het, mag dit slegs saam met die skoolbaadjie gedra word. Geen langmoutruie van ander skole mag gedra word nie.
Slegs die voorgeskrewe skoolserp mag gedra word. Die serp word by die skool gekoop en mag slegs saam met wintersdrag gedra word.
Slegs voorgeskrewe drag wat by die skool se sportburo gekoop kan word. Geen afwykings word toegelaat nie.
Die amptelike Zwarrie ”buff” mag nie saam met skooldrag gedra word nie, dit mag slegs tydens sportoefeninge en wedstryde gedra word.
Somer: Voorgeskrewe ligblou kortmouhemp. Geen langmouhemp. Dasse is opsioneel saam met somersdrag vir alle leerders.
Winter: Voorgeskrewe ligblou langmouhemp. Hemp moet altyd ingesteek wees. T-hempies mag nie onder die skoolhemp gedra word indien dit by die nek of moue uitsteek of deurskyn nie.
Matrikulante dra wit hemde.
Romp en langbroek
Donkerblou. Lengte in knielposisie
mag maksimum 10cm bokant die grond wees. Rompe mag nie in die middel omgevou word en mag nie afgewerk word nie. Voorgeskrewe donkerblou langbroek waarvan die pype nie afgestik mag word nie. Die broekspype se some mag nie losgetorring wees nie.
Somersdrag: Grys kort- of langbroek.
Langbroeke se pype mag nie nou of losgetorring wees nie.
Wintersdrag: Grys langbroek met voorgeskrewe kouse verpligtend.
Broeke mag nie op heupe hang nie.
Die dra van ’n swart of bruin gordel is verpligtend. Die gordel se gespe mag nie groter as die breedte van die gordel wees nie. Geen ornamentele gespes word toegelaat nie.
Swart toeryg leerskoolskoene. Skoensole mag nie dikker as 8mm wees nie en daar mag geen gekleurde stiksel hoegenaamd op die skoen voorkom nie. Die tradisionele skoolskoen met bandjie word ook toegelaat.
Swart toeryg leerskoolskoene waarvan die veters moet vas wees. Skoensole mag nie dikker as 8mm wees nie en daar mag geen gekleurde stiksel hoegenaamd op die skoen voorkom nie. Geen stewels, skerppuntskoene of aanglip skoene mag gedra word nie.
Slegs voorgeskrewe donkerblou
skoolkouse. Matriekdogters dra wit kouse in die somer. Kort kouse vir somersdrag moet een maal omgevou en nie opgerol nie. Voorgeskrewe lang, donkerblou kouse vir wintersdrag. Geen sykouse toelaatbaar nie en geen kort kouse mag bo-oor of onder lang kouse gedra word nie. By langbroek moet blou skoolkouse gedra word.
Slegs voorgeskrewe grys skoolkouse met strepies op die omslag. By langbroeke mag slegs grys skoolkouse gedra word.
Hare moet netjies wees. Hare wat oor die kraag hang, moet vasgemaak of gesny word. Slegs donkerblou, rooi, wit of bruin rekkies/knippies/ kammetjies of donkerblou linte mag gebruik word om hare vas te maak. Boskasie, frats haarstyle, gespuite en gepluisde hare word nie toegelaat nie. Hare mag nie onnatuurlik gekleur word nie en hare mag ook nie meer as een kleurskakering hê nie. Gekleurde haarslierte en “braids” is ontoelaatbaar. Kuif mag nie aan die wenkbroue raak nie. Indien hare in nek vasgemaak word, mag rekke nie onder kraagrand wees nie. Haarstyle wat sig belemmer, word nie toegelaat nie. Lang hare mag nie net met knippies bo gehou word nie. Kopbande en “alice bands” moet effekleurig wees en mag slegs donkerblou, rooi of wit wees. Dit mag ook nie blomme of ander groot versierings hê nie. Kopbande mag nie breër as 3cm wees nie en mag nie oor die voorkop gedra word nie.
Die hare moet kort wees om die ore en mag nie oor die ore gekam word nie. Die hare moet skoon en netjies vertoon. Slegs tradisionele haarsnitte word toegelaat.
Geen “steps” word toegelaat nie.
Hare mag nie gekleur word nie. Aan die agterkant mag die hare nie aan die kraag raak nie. Verder moet die hare egalig geskeer wees. Die lengteverskil van hare mag nie ekstreem wees nie. Die aanvaarbare lengteverskil is 3cm. Boskasies word nie toegelaat nie. Bakkebaarde mag nie langer wees as gelyk met die middel van die oor nie. Die kuif mag nie aan die wenkbroue raak as dit vorentoe gekam word nie. Baarde en snorre is ontoelaatbaar.
Geen haarrekke en knippies word toegelaat nie.
Juwele en naels
Geen hangertjies of armbande word
toegelaat nie, uitgesonder mediese
hangertjies/armbande. Een goue/silwer seëlring word toegelaat en mag slegs aan die ring- of middelvinger gedra word. Een stel pêrel/goue/silwer knoppie- of ringetjie tipe oorbelle word toegelaat. Ringetjie se deursnee mag nie groter
as 1,8cm wees nie en geen knoppie met stene of patrone word toegelaat
nie. Knoppies mag nie groter as 7mm in deursnee wees nie. Oorbelle mag slegs in die onderste gaatjies gedra word. Geen sierhorlosies mag gedra word nie.
Naels moet kort en skoon wees. Geen naellak of grimering word toegelaat nie.
Geen sigbare tatoeëermerke word by die skooluniform of sportdrag toegelaat nie.
Geen ringe, hangertjies of armbande
word toegelaat nie (mediese hangertjies/armbande uitgesonder). Geen ander kledingstukke behalwe amptelike skooldrag mag sigbaar gedra word nie.
Geleentheidsdrag, wat bestaan uit die informele gholfhemp en ŉ denim, word by sekere toeskoueraktiwiteite en informele dae soos lentedag, asook op spesifieke dae soos deur die skoolhoof aangekondig, gedra.Die geleentheidsdrag moet lei tot netheid en eenvormigheid onder die leerders by bogenoemde geleenthede.Die gholfhemp word by die finansiële kantoor betaal en kan dan by die sportburo met die bewys van betaling afgehaal word.
RIGLYNE VIR GELEENTHEIDSDRAG:
Alle voorkomsreëls rakende grimering, juwele, haarstyle, snorre en baarde is steeds geldig op dae wat geleentheidsdrag gedra word.
Indien ŉ T-hemp onder die hemp gedra word, mag dit nie sigbaar wees nie.
Die gholfhemp se moue mag nie opgerol wees nie en die kraag word ook nie opgeslaan nie.
ŉ Vollengte, driekwart of knielengte donkerblou denimbroek word saam met die gholfhemp gedra. Die voorgeskrewe styl is ŉ netjiese, gemaklike denim. Geen “skinny jeans”, “baggy jeans” of “low rise” snitte word toegelaat nie. Die denim moet geen gate, skeure, rafels, borduursels, vlekke, bleikmerke of dergelike versierings hê nie.
Indien ŉ gordel gedra word, mag die gespe nie groter as die gordel wees nie. Ornamentele gespes word nie toegelaat nie.
Netjiese tekkies of skoene sal bogenoemde komplimenteer. Netjiese plakkies of sandale is ook toelaatbaar.
Indien ŉ leerder nie die korrekte drag het, hierdie drag wil dra nie, of onseker is, sal volle skooldrag die enigste alternatief wees.
Indien dit koud is, mag die “pull over” saam met die geleentheidsdrag gedrag word. Geen skoolsweetpakbaadjies of enige ander baadjies word toegelaat nie.
Leerders wat nie aan hierdie bepalings voldoen nie, sal huis toe gestuur word om volgens die bogenoemde riglyne te gaan aantrek. Hierdie leerder kan ook die reg verbeur om weer geleentheidsdrag te dra.
ONTHOU! Geleentheidsdrag is ook deel van die skooluniform en die netheid van ons Zwarrie-leerders moet ten alle tye aandag geniet.
Maretha’s Skool uitrusters
Clubviewsentrum, h/v Lytteltonweg & Adam Tas weg, Clubview
Tel: 012 660 1118
Winkel no. 262, Caltexgebou, h/v Willem Botha & Springbokstr, Wierdapark
Tel: 012 654 9600
Zwarrie Ondersteunersklub ROCKWOOD FONDSINSAMELING